ΑΠΟΦΑΣΗ ΤΗΣ ΕΠΙΤΡΟΠΗΣ της 23ης Δεκεμβρίου 1985 για την έγκριση μιας τροποποίησης του προγράμματος που αφορά τον τομέα της σφαγής και της εμπορίας του χοιρινού κρέατος στην Αγγλία και στην Ουαλία, σύμφωνα με τον κανονισμό (ΕΟΚ) αριθ. 355/77 του Συμβουλίου (Το κείμενο στην αγγλική γλώσσα είναι το μόνο αυθεντικό) (85/640/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 σχετικά με την κοινή δράση για τη βελτίωση των συνθηκών μεταποίησης και εμπορίας των γεωργικών προϊόντων και των προϊόντων της αλιείας (1), όπως τροποποιήθηκε τελευταία από τον κανονισμό (ΕΟΚ) αριθ. 1247/85 (2), και ιδίως το άρθρο 5, Εκτιμώντας: ότι, στις 15 Μα ϊου 1985, το Ηνωμένο Βασίλειο ανακοίνωσε μία τροποποίηση του προγράμματος για τη βελτίωση του τομέα μεταποίησης του χοιρινού κρέατος στην Αγγλία και στην Ουαλία, το οποίο εγκρίθηκε από την απόφαση 81/280/ΕΟΚ της Επιτροπής (3) 7 ότι η εν λόγω τροποποίηση αφορά τον εκσυγχρονισμό και την ορθολογικοποίηση των εγκαταστάσεων σφαγής και μεταποίησης στον τομέα του χοιρινού κρέατος με στόχο τη βελτίωση της βιομηχανίας και την ανάπτυξη νέων τεχνικών και συνεπώς, τη σταθεροποίηση των εισοδημάτων των παραγωγών σε αυτόν τον τομέα 7 ότι αποτελεί, λοιπόν, πρόγραμμα κατά την έννοια του άρθρου 2 του κανονισμού (ΕΟΚ) αριθ. 355/77 7 ότι, συνεπώς, τα σχέδια που αφορούν το περιβάλλον και την υγειονομική κατάσταση μπορούν να ληφθούν υπόψη για την κοινοτική χρηματοδότηση, ότι, αντιθέτως, το μέγεθος των νέων μονάδων σφαγής των χοίρων πρέπει να είναι το μεγαλύτερο δυνατό και είναι δυνατό να χρηματοδοτηθούν μόνον εάν καταργηθεί συγχρόνως ορισμένη δυναμικότητα σφαγής μη ορθολογικοποιημένη 7 ότι οι ψυκτικές εγκαταστάσεις πρέπει να συνδεθούν με τις υπάρχουσες μονάδες μεταποίησης 7 ότι, αντιθέτως, τα οχήματα στην «cool chain» που χρησιμοποιούνται για την παράδοση και τη διανομή των τελικών προϊόντων δεν μπορούν να τύχουν κοινοτικής χρηματοδότησης 7 ότι η τροποποίηση περιλαμβάνει αρκετά από τα στοιχεία που αναφέρονται στο άρθρο 3 του κανονισμού (ΕΟΚ) αριθ. 355/77 (εκτός από τα στοιχεία που αφορούν τα προϊόντα εκτός του παραρτήματος ΙΙ της συνθήκης, βάσει των οποίων δεν μπορεί να ληφθεί καμία απόφαση σε αυτό το στάδιο), τα οποία αποδεικνύουν ότι οι στόχοι που αναφέρονται στο άρθρο 1 του εν λόγω κανονισμού μπορούν να επιτευχθούν για τους προαναφερθέντες τομείς 7 ότι η προθεσμία που καθορίστηκε για την εφαρμογή της τροποποίησης δεν υπερβαίνει την περίοδο που αναφέρεται στο άρθρο 3 παράγραφος 1 στοιχείο η) του κανονισμού 7 ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Εγκρίνεται η τροποποίηση που αφορά τον τομέα της μεταποίησης του χοιρινού κρέατος στην Αγγλία και στην Ουαλία, η οποία ανακοινώθηκε από τη βρετανική κυβέρνηση στις 15 Μα ϊου 1985, σύμφωνα με τον κανονισμό (ΕΟΚ) αριθ. 355/77, με την επιφύλαξη των στοιχείων που αναφέρονται στα ανωτέρω σημεία του αιτιολογικού.

Άρθρο 2

Η παρούσα απόφαση απευθύνεται στο Ηνωμένο Βασίλειο.

Βρυξέλλες, 23 Δεκεμβρίου 1985. Για την Επιτροπή Frans ANDRIESSEN Αντιπρόεδρος

(1) ΕΕ αριθ. L 51 της 23. 2. 1977, σ. 1.

(2) ΕΕ αριθ. L 130 της 16. 5. 1985, σ. 1.

(3) ΕΕ αριθ. L 123 της 7. 5. 1981, σ. 36.